ai4bharat/Pralekha huggingface dataset:
आरोग्य आणि कुटुंब कल्याण मंत्रालय
देशभरात 5.31 कोटी पेक्षा जास्त लसींचे डोस दिले गेले
गेल्या 24 तासात 23 लाखांपेक्षा जास्त डोस देण्यात आले
महाराष्ट्र, पंजाब, केरळ, कर्नाटक, छत्तीसगड आणि गुजरात या सहा राज्यांमध्ये दैनंदिन नवीन रुग्णसंख्येत मोठी वाढ झाली आहे. गेल्या 24 तासात नोंद झालेल्या नवीन रुग्णांपैकी 80.63 टक्के रुग्ण या राज्यांमध्ये आहेत.
गेल्या 24 तासांत 53,476 नवीन रुग्ण आढळले आहेत.
महाराष्ट्रात रोजच सर्वाधिक रुग्णसंख्या नोंदली जात असून काल 31,855  इतके सर्वाधिक रुग्ण आढळले आहेत. त्यापाठोपाठ पंजाबमध्ये 2,613 आणि केरळमध्ये 2,456 नवीन रुग्ण आढळले आहेत.
दहा राज्यांमध्ये दैनंदिन नवीन रुग्णसंख्येत सातत्याने वाढ होताना दिसत आहे.
भारतातील एकूण सक्रिय रुग्णसंख्या आज 3.95 लाख  इतकी आहे, जी एकूण सकारात्मक रुग्णसंख्येच्या 3.35 टक्के आहे. गेल्या 24 तासांत एकूण सक्रिय रुग्णामध्ये 26,735 रुग्णांची वाढ झाली आहे.
देशातील एकूण सक्रिय रुग्णांपैकी 74.32% रुग्ण महाराष्ट्र, केरळ आणि पंजाब या तीन राज्यांमध्ये आहेत. देशातील एकूण सक्रिय रुग्णांपैकी 62.91 टक्के रुग्ण एकट्या महाराष्ट्रात आहेत.
आज सकाळी 7 वाजेपर्यंत मिळालेल्या तात्पुरत्या अहवालानुसार 8,61,292 सत्रांद्वारे 5.31 कोटी  पेक्षा जास्त लसींचे डोस दिले गेले आहेत.
यामध्ये 79,80,849 एचसीडब्ल्यू , 50,61,790 एचसीडब्ल्यू , 84,78,,478 एफएलडब्ल्यू  आणि 3 2,37,381 एफएलडब्ल्यू , अन्य गंभीर आजार असलेले 45 वर्षांवरील 51,31,949 लाभार्थी  आणि 60 वर्षांपेक्षा जास्त वयोगटातील 2,32,55,262 लाभार्थीचा समावेश आहे
लसीकरण मोहिमेच्या 68 व्या दिवशी  तारखेपर्यंत 23 लाखांहून अधिक  लसीचे डोस देण्यात आले. त्यापैकी 21,13,323 लाभार्थ्यांना 38,243 सत्रांमध्ये पहिला डोस देण्यात आला आणि 1,89,982 एचसीडब्ल्यू आणि एफएलडब्ल्यूंना लसीचा दुसरा डोस मिळाला.
एकूण डोसपैकी 60%  डोस आठ राज्यांमध्ये देण्यात आले आहेत.
आज देशातील बरे झालेल्या रुग्णांची एकूण संख्या 1,12,31,650 आहे. रुग्ण बरे होण्याचा राष्ट्रीय दर 95.28% आहे.
गेल्या 24 तासांत 26,490 रुग्ण बरे झाल्याची नोंद आहे . बरे झालेले एकूण रुग्ण आणि सक्रिय रुग्णांमधील अंतर आज 10,836,458 आहे.
गेल्या 24 तासांत 251 मृत्यूची नोंद झाली आहे.
दैनंदिन मृत्यूंपैकी 78.49 % मृत्यू सहा राज्यांमधील आहेत. महाराष्ट्रात काल सर्वाधिक 95 मृत्यूची नोंद झाली तर पंजाबमध्ये 39 आणि छत्तीसगडमध्ये 29 मृत्यू झाले आहेत.
चौदा राज्ये / केंद्रशासित प्रदेशांनी गेल्या 24 तासांत एकही कोविड 19 मृत्यूची नोंद केलेली नाही. ही राज्ये आहेत- जम्मू-काश्मीर , गोवा, उत्तराखंड, ओदिशा , लक्षद्वीप, दमण आणि दीव आणि दादरा नगर हवेली , लडाख , सिक्कीम, त्रिपुरा, मेघालय, मिझोरम, अंदमान आणि निकोबार बेटे, अरुणाचल प्रदेश आणि नागालँड
पंतप्रधान कार्यालय
पंतप्रधान नरेंद्र मोदी यांचा पॅरिस येथे भारतीय समुदायाशी संवाद
पंतप्रधान नरेंद्र मोदी यांनी पॅरिस येथे ला सीन म्युझिकेल येथे भारतीय समुदायाशी संवाद साधला.
भारत आणि फ्रान्स यांच्यातील बहुआयामी धोरणात्मक भागीदारीला यावर्षी 25 वर्षे पूर्ण होत असल्याचे पंतप्रधानांनी आपल्या संबोधनात सांगितले.
फ्रान्समधील मार्सेली येथे नवीन वाणिज्य दूतावास सुरू करण्याची घोषणाही पंतप्रधानांनी केली.
भारत-फ्रान्स भागीदारीचा मजबूत पाया असलेल्या फ्रान्समधील भारतीय समुदायाच्या योगदानावर पंतप्रधानांनी प्रकाश टाकला.
पंतप्रधान कार्यालय
पंतप्रधानांनी सीमा सुरक्षा दलाच्या  स्थापना दिनानिमित्त, बीएसएफ जवानांना दिल्या शुभेच्छा
पंतप्रधान नरेंद्र मोदी यांनी सीमा सुरक्षा दलाच्या  स्थापना दिनानिमित्त, बीएसएफ जवानांना आणि त्यांच्या कुटुंबियांना शुभेच्छा दिल्या आहेत. भारताचे संरक्षण करताना आणि अत्यंत तन्मयतेने आपल्या देशाची सेवा करताना बीएसएफ जवानांनी मिळवलेल्या यशाचेदेखील त्यांनी कौतुक केले.
आपल्या ट्विट संदेशात पंतप्रधान म्हणाले;
"स्थापना दिनानिमित्त, @BSF_India जवानांना आणि त्यांच्या परिवाराला शुभेच्छा. भारताचे संरक्षण आणि अत्यंत तन्मयतेने आपल्या देशाची सेवा करताना या दलाने साध्य केलेल्या यशाचा इतिहास उल्लेखनीय आहे. नैसर्गिक संकटांसारख्या आव्हानात्मक परिस्थितीत बीएसएफ करत असलेलया उदात्त कार्याचेही मी कौतुक करतो.”
पंतप्रधान कार्यालय
भारतीय परराष्ट्र सेवा अधिकारी प्रशिक्षणार्थीनी घेतली पंतप्रधानांची भेट
नवी दिल्ली, 14 मे 2018
सध्या परराष्ट्र सेवा संस्थेत प्रशिक्षण घेत असलेल्या भारतीय परराष्ट्र सेवेतील 39 अधिकारी प्रशिक्षणार्थींनी आज पंतप्रधान नरेंद्र मोदी यांची भेट घेतली. भारताच्या समृद्ध इतिहास, संस्कृती आणि परंपरांना अनुसरुन परदेशात भारताचे प्रतिनिधित्व करण्याच्या महत्वावर पंतप्रधानांनी अधिकारी प्रशिक्षणार्थींना संबोधित करतांना भर दिला. भारतीय परराष्ट्र सेवेतील अधिकाऱ्यांनी केवळ सध्याच्या राष्ट्रीय प्राधान्याबाबतच नव्हे तर भविष्यातील राष्ट्र विकासाच्या गरजांबाबत जागरुक असायला हवे असे पंतप्रधान म्हणाले. पंतप्रधानांनी अधिकारी प्रशिक्षणार्थींना तंत्रज्ञान आत्मसात करण्यासाठी तसेच परराष्ट्र संबंधांमध्ये महत्वपूर्ण योगदान देणाऱ्या समुदाय तसेच राज्य सरकारांसोबत चांगले संबंध ठेवण्याबाबत प्रोत्साहन दिले.
भूतानमधील दोन राजनैतिक अधिकारी जे सध्या परराष्ट्र सेवा संस्थेत प्रशिक्षण घेत आहेत, ते ही या समूहात सहभागी झाले होते.
(Visitor Counter : 69
गृह आणि शहरी व्यवहार मंत्रालय
केंद्रीय गृह निर्माण आणि शहरी व्यवहार मंत्रालय सचिवांच्या अध्यक्षतेखाली पंतप्रधान शहरी आवास योजनेबाबतच्या केंद्रीय मंजुरी आणि परीक्षण समितीची 60 वी बैठक संपन्न
नवी दिल्ली 31 मार्च 2022
केंद्रीय गृह निर्माण आणि शहरी व्यवहार मंत्रालयाचे सचिव मनोज जोशी यांच्या अध्यक्षतेखाली झालेल्या सीएसएमसी अर्थात केंद्रीय मंजुरी आणि परीक्षण समितीच्या 60व्या बैठकीमध्ये सहा राज्यांनी सादर केलेल्या पीएमएवाय-यू अर्थात पंतप्रधान शहरी आवास योजनेअंतर्गत वाढीव 2 लाख 42 हजार घरांच्या उभारणीच्या प्रकल्प प्रस्तावांना मंजुरी देण्यात आली. ही घरे पीएमएवाय-यू योजनेतील ‘लाभार्थी आधारित घर बांधणी’, ‘भागीदारीतून किफायतशीर गृहनिर्माण’ आणि ‘आहे त्याच जागी झोपडपट्टी पुनर्वसन’ या घटकांच्या अंतर्गत उभारण्याचा प्रस्ताव देण्यात आला आहे. या बैठकीत महाराष्ट्र, आंध्रप्रदेश, गुजरात,त्रिपुरा, तामिळनाडू आणि पश्चिम बंगाल या सहा राज्यांचे घर बांधणी प्रस्ताव मंजूर झाले आहेत.
बैठकीच्या सुरुवातीला,केंद्रीय गृह निर्माण सचिवांनी या राज्यांमध्ये घरांच्या उभारणीच्या कार्यात येणाऱ्या समस्यांवर चर्चा केली. त्यांनी बांधून पूर्ण होत असलेली घरे आणि घरांचे वितरण संबंधी प्रगतीचा देखील आढावा घेतला. पीएमएवाय-यू अभियानाच्या संदर्भात प्रकल्पांची तपासणी तसेच सहभागी राज्यांची कामगिरी याचा देखील त्यांनी यावेळी आढावा घेतला.
पीएमएवाय-यू योजनेंतर्गत उभारल्या जाणाऱ्या घरांचे बांधकाम आता विविध टप्प्यांवर आहे. या अभियानाअंतर्गत मंजूर झालेल्या एकूण घरांची संख्या आता 117 लाख 9० हजार झाली आहे; त्यापैकी सुमारे 95 लाख 20 हजार घरांचे बांधकाम सुरु झाले असून सुमारे 56 लाख 30 हजार घरांची उभारणी पूर्ण होऊन लाभार्थ्यांना त्यांचे वितरण देखील करण्यात आले आहे. या अभियानाअंतर्गत घरांच्या बांधकामासाठी 7.70 लाख कोटी रुपये खर्च येणार असून केंद्र सरकार या अभियानासाठी 1.96 लाख कोटी रुपयांचे साहाय्य देणार आहे. आतापर्यंत केंद्र सरकारकडून या योजनेसाठी 1.18 लाख कोटी रुपये आधीच वितरीत करण्यात आले आहेत.
देशात ‘प्रत्येकासाठी घर’ या संकल्पनेच्या धर्तीवर काम करण्यासाठी पीएमएवाय-यू योजनेंतर्गत घरांचे बांधकाम, कामाची पूर्तता आणि लाभार्थ्यांना घरांचे वितरण या कामांना वेग देण्यावर या बैठकीत नव्याने भर देण्यात आला.
S.Kane/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 219
आयुष मंत्रालय
जागतिक होमिओपॅथी दिवसानिमित्त आंतरराष्ट्रीय परिषद
(नवी दिल्ली, 8 एप्रिल 2019
जागतिक होमिओपॅथी दिवसानिमित्त आयुष मंत्रालयातील स्वायत्त संस्था असलेल्या केंद्रीय होमिओपॅथी संशोधन परिषदेतर्फे नवी दिल्लीत डॉ. आंबेडकर आंतरराष्ट्रीय केंद्रात 9 आणि 10 एप्रिल 2019 रोजी आंतरराष्ट्रीय परिषदेचे आयोजन करण्यात आले आहे.
होमिओपॅथीचे जनक डॉ. क्रिश्चियन फ्रेडरिक सॅम्युअल हानेमान यांच्या जयंतीनिमित्त जागतिक होमिओपॅथी दिवस साजरा करण्यात येतो.
होमिओपॅथीमध्ये सर्वोत्कृष्ट कार्य करणाऱ्या व्यक्तींना यावेळी विविध पुरस्कारांनी गौरवण्यात येणार आहे. शिक्षण आणि संशोधन यांच्यातील समन्वयासाठी आणखी दोन होमिओपॅथी महाविद्यालयांसोबत सामंजस्य करार होणार आहेत.
N.Sapre/S.kakde/P.Kor
पंतप्रधान कार्यालय
गीता प्रेसला शंभर वर्ष पूर्ण झाल्याबद्दल पंतप्रधानांनी दिल्या शुभेच्छा
नवी दिल्ली, 3 मे 2023
गीता प्रेसला शंभर वर्ष पूर्ण झाल्याबद्दल पंतप्रधान नरेंद्र मोदी यांनी शुभेच्छा दिल्या आहेत. आध्यात्मिक वारसा देश-विदेशात घेऊन जाण्याचा प्रकाशकांचा शंभर वर्षांचा प्रवास अतुलनीय आणि अविस्मरणीय असल्याचे पंतप्रधानांनी म्हटले आहे.
पंतप्रधानांनी ट्वीट केले आहे:
"अनेक शुभेच्छा! आपल्या प्रकाशनाच्या माध्यमातून, भारताचा आध्यात्मिक वारसा देशात आणि जगात पोहोचवण्यामध्ये निरंतर व्यग्र असलेल्या गीता प्रेसचा 100 वर्षांचा हा प्रवास अद्भुत आणि अविस्मरणीय आहे."
S.Patil/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
ग्राहक व्यवहार, अन्न आणि सार्वजनिक पुरवठा मंत्रालय
खरीप विपणन हंगाम 2020-21 दरम्यान किमान हमीभावाने सुरु असलेली धान्यखरेदी
नवी दिल्ली, 26 जानेवारी 2021
खरीप विपणन हंगाम 2020-21 मध्ये केंद्र सरकार शेतकऱ्यांकडून किमान हमीभावाने धान्यखरेदी करत आहे.
खरीप विपणन हंगाम 2020-21 मध्ये धानाची खरेदी सातत्याने होत आहे. पंजाब, हरयाणा, उत्तरप्रदेश, तेलंगणा, उत्तराखंड, तामिळनाडू, चंडीगड, जम्मू-काश्मीर, केरळ, गुजरात, आंध्रप्रदेश, छत्तीसगड, ओदिशा, मध्यप्रदेश, महाराष्ट्र, बिहार, झारखंड, आसाम, कर्नाटक आणि पश्चिम बंगाल या राज्यांमध्ये 25 जानेवारी 2021 पर्यंत 587.57 लाख मेट्रिक टनापेक्षा जास्त तांदळाची खरेदी झाली आहे. गेल्या वर्षी याच काळातील 488.49 लाख मेट्रिक टन तांदूळ खरेदीमध्ये यावर्षी 20.28% वृद्धी झाली आहे. 587.57 लाख मेट्रिक टन एकूण खरेदीपैकी केवळ पंजाबने 202.77 लाख मेट्रिक टन धान खरेदी केले असून ते एकूण खरेदीच्या 34.51 टक्के आहे.
आतापर्यंत 1,10,934.02 कोटी रुपयांची खरेदी करण्यात आली असून 84.71 लाख शेतकऱ्यांना त्याचा लाभ मिळाला आहे.
राज्यांकडून आलेल्या प्रस्तावाच्या आधारे तामिळनाडू, कर्नाटक, महाराष्ट्र, तेलंगणा, गुजरात, हरियाणा, उत्तरप्रदेश, ओदिशा, राजस्थान आणि आंध्रप्रदेश या राज्यांसाठी खरीप विपणन हंगाम 2020 च्या डाळी आणि तेलबियांच्या 51.92 लाख मेट्रिक टन एवढ्या खरेदीस मान्यता देण्यात आली आहे. यानंतर आंध्रप्रदेश, कर्नाटक, तामिळनाडू आणि केरळ राज्यांसाठी सुक्या खोबऱ्याच्या  1.23 लाख मेट्रिक टन खरेदीस मंजुरी देण्यात आली आहे. पुढे, संबंधित राज्य सरकारच्या आधारे गुजरात आणि तामिळनाडू राज्यांसाठी रबी विपणन हंगाम 2020-2021 च्या डाळी व तेलबिया यांच्या 2.50 एलएमटी खरेदीसंदर्भातील प्रस्तावदेखील मंजूर करण्यात आले. अन्य राज्य किंवा केंद्रशासित प्रदेशांकडून पीएसएस अंतर्गत डाळी, तेलबिया आणि सुक्या खोबऱ्याच्या खरेदीचा प्रस्ताव मिळाल्यानंतर त्यांना परवानगी दिली जाईल. जर केंद्रिय मध्यवर्ती एजन्सीकडून जाहीर झालेल्या आणि राज्य सरकारने नामनिर्देशित केलेल्या एजन्सीमार्फत दिल्या जाणाऱ्या खरेदी दरापेक्षा बाजारातील किमती कमी झाल्या तर एफएक्यू ग्रेडच्या पिकांची खरेदी थेट नोंदणीकृत शेतकऱ्यांकडून सन 2020–21 साठी अधिसूचित खरेदी किमान आधारभूत किंमतीनुसार करता येईल.
25 जानेवारी 2021 पर्यंत, नोडल संस्थेच्या माध्यमातून सरकारने 3,01,124.83 मेट्रिक टन मूग, उडीद, तूर, शेंगदाणे आणि सोयाबीन खरेदी केला आहे, किमान आधारभूत किंमतीनुसार 1,622.29 कोटी रुपये मूल्य खरेदीचा लाभ तामिळनाडू, कर्नाटक, महाराष्ट्र, गुजरात, हरियाणा, राजस्थान मधील 1,62,120 शेतकऱ्यांना झाला आहे.
त्याचप्रमाणे, 5,089 मेट्रिक टन सुके खोबरे  खरेदी करण्यात आले आहे. कर्नाटक आणि तामिळनाडू मधील 3,961 शेतकऱ्यांना याचा फायदा झाला आहे. सुके खोबरे आणि उडद डाळीच्या संदर्भात या पिकांसाठी मोठ्या उत्पादक राज्यांमध्ये बहुतेक वेळा एमएसपीपेक्षा जास्त पैसे दिले जाजातात. खरीप डाळी व तेलबियांच्या आवकनुसार संबंधित राज्यसरकार, केंद्रशासित प्रदेश त्यानुसार खरेदी सुरू करण्यासाठी आवश्यक व्यवस्था करीत आहेत.
किमान आधारभूत किंमत योजनेअंतर्गत पंजाब, हरियाणा, राजस्थान, मध्यप्रदेश, महाराष्ट्र, गुजरात, तेलंगणा, आंध्रप्रदेश, ओदिशा आणि कर्नाटक या राज्यांमध्ये कापसाची खरेदी प्रक्रिया सुरळीत सुरू आहे. 25 जानेवारी 2021 पर्यंत 25825.34 कोटी रुपये किमतीच्या 88,43,412 गासड्या कापूस खरेदी करण्यात आला आहे आणि त्याचा फायदा 18,13,288 शेतकऱ्यांना झाला आहे.Jaydevi PS/S.Mhatre/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 90
आर्थिक व्यवहार विषयक मंत्रिमंडळ समिती
सर्व सरकारी योजनांमध्ये पोषणयुक्त तांदूळ वितरणास केंद्रीय मंत्रिमंडळाची मान्यता
पंतप्रधानांनी स्वातंत्र्यदिनाच्या भाषणात पोषणयुक्त तांदुळाची घोषणा केली होती
पोषणयुक्त तांदुळाचा संपूर्ण खर्च  केंद्र सरकार उचलणार
पोषणयुक्त तांदुळामुळे देशातील प्रत्येक गरीब व्यक्तीला कुपोषणापासून मुक्ती आणि महिला, बालके, स्तनदा माता यांच्यातील आवश्यक पोषक तत्वांच्या कमतरतेवर मात करण्यासाठी पोषणमूल्य मिळेल
भारतीय अन्न महामंडळ आणि राज्य संस्थांनी पुरवठा आणि वितरणासाठी आधीच 88.65 LMT पोषणयुक्त तांदूळ खरेदी केला आहे
नवी दिल्ली, 8 एप्रिल 2022
पंतप्रधान नरेंद्र मोदी यांच्या अध्यक्षतेखालील आर्थिक व्यवहारविषयक केंद्रीय मंत्रिमंडळ समितीने आज राष्ट्रीय अन्न सुरक्षा कायदा , एकात्मिक बाल विकास सेवा , प्रधानमंत्री पोषण शक्ती निर्माण-पीएम पोषण [पूर्वीची मध्यान्ह भोजन योजना ] आणि भारत सरकारच्या इतर कल्याणकारी योजना  अंतर्गत सर्व राज्ये आणि केंद्रशासित प्रदेशांमध्ये  2024 पर्यंत टप्प्याटप्प्याने संपूर्ण लक्ष्यीत सार्वजनिक वितरण प्रणाली  मध्ये पोषणयुक्त तांदुळाचा पुरवठा करण्यास मान्यता दिली आहे.
जून, 2024 पर्यंत पूर्ण अंमलबजावणी होईपर्यंत अन्न अनुदानाचा भाग म्हणून पोषणयुक्त तांदुळाचा संपूर्ण खर्च  सरकार उचलणार आहे.
उपक्रमाच्या पूर्ण अंमलबजावणीसाठी पुढील तीन टप्पे निश्चित केले आहेत:
टप्पा-I: मार्च, 2022 पर्यंत देशभरात एकात्मिक बाल विकास सेवा आणि पीएम पोषण योजना राबवणे ज्याची अंमलबजावणी सुरू आहे.
टप्पा-II: वरील पहिला टप्पा तसेच मार्च 2023 पर्यंत  सर्व आकांक्षी आणि उच्च भार असलेल्या जिल्ह्यांमध्ये लक्ष्यीत सार्वजनिक वितरण प्रणाली आणि इतर कल्याणकारी योजना याबाबत लक्षणीय कामगिरी करणे.
टप्पा - III: वरील टप्पा II तसेच मार्च 2024 पर्यंत देशातील उर्वरित जिल्ह्यांचा समावेश करणे.
व्यापक अंमलबजावणीच्या प्रयत्नांचा एक भाग म्हणून, अन्न आणि सार्वजनिक वितरण विभाग राज्य सरकार / केंद्रशासित प्रदेश, संबंधित मंत्रालये/विभाग, विकास भागीदार, उद्योग, संशोधन संस्था इ. सर्व संबंधित हितधारकांसह सर्व परिसंस्थेशी संबंधित उपक्रमांचा समन्वय साधत आहे. भारतीय अन्न महामंडळ आणि राज्य संस्था याआधीच पोषणयुक्त तांदूळ खरेदी करण्यात व्यस्त आहेत आणि आत्तापर्यंत सुमारे 88.65 LMT पोषणयुक्त तांदूळ पुरवठा आणि वितरणासाठी खरेदी करण्यात आला आहे.
पंतप्रधानांनी 75 व्या स्वातंत्र्यदिनी  आपल्या भाषणात पोषणयुक्त तांदूळाची घोषणा केली जेणेकरून देशातील प्रत्येक गरीब व्यक्तीला कुपोषणावर आणि महिला, बालके, स्तनदा माता यांच्यातील आवश्यक पोषक तत्वांच्या कमतरतेवर मात करण्यासाठी पोषणमूल्य उपलब्ध व्हावे कारण पोषणमूल्याअभावी त्यांच्या विकासात मोठे अडथळे निर्माण होतात.
यापूर्वी, "सार्वजनिक वितरण प्रणाली अंतर्गत पोषणयुक्त तांदूळ आणि त्याचे वितरण" या विषयावर केंद्र पुरस्कृत पथदर्शी योजना 2019-20 पासून 3 वर्षांच्या कालावधीसाठी लागू करण्यात आली होती. अकरा  राज्ये- आंध्र प्रदेश, गुजरात, महाराष्ट्र, तामिळनाडू, छत्तीसगड, उत्तर प्रदेश, ओदिशा, तेलंगणा, मध्य प्रदेश, उत्तराखंड आणि झारखंड यांनी पथदर्शी योजनेअंतर्गत त्यांच्या निवडक जिल्ह्यांमध्ये  पोषणयुक्त तांदुळाचे यशस्वीरित्या वितरण केले.
S.Kane/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
श्रम आणि रोजगार मंत्रालय
वाढत्या उष्म्याचे होणारे प्रतिकुल परिणाम कमी करण्यासाठी उपाययोजना करून प्रभावी व्यवस्थापनाविषयी सर्व राज्ये/केंद्रशासित प्रदेशांच्या मुख्य सचिवांना/प्रशासकांना केंद्र सरकारचे पत्र
नवी दिल्ली, 18 एप्रिल 2023
देशात बहुतांश भागात तीव्र उन्हाळा जाणवत असल्यामुळे अशा उष्णतेचृया लाटेपासून श्रमजीवी वर्गाचा बचाव करण्यासाठी श्रम आणि रोजगार मंत्रालयाने सर्व राज्ये आणि केंद्रशासित प्रदेशांना एक पत्र लिहिले आहे. विविध क्षेत्रात काम करणार्या कामगार आणि मजुरांवर येणार्या उष्णतेच्या लाटेला तोंड देण्यासाठी प्रभावी व्यवस्थापन सुनिश्चित करण्यास सांगितले आहे. सर्व राज्ये/केंद्रशासित प्रदेशांच्या मुख्य सचिवांना/प्रशासकांना उद्देशून लिहिलेल्या पत्रात केंद्रीय कामगार सचिव, आरती आहुजा यांनी व्यापाऱ्यांना/नियोक्ते/बांधकाम कंपन्या/उद्योगांना वाढत्या उष्म्याचे होणारे अत्यंत प्रतिकूल परिणाम कमी करण्यासाठी आवश्यक पावले उचलण्यासाठी निर्देश जारी करण्याच्या गरजेवर भर दिला.
यावर्षी उन्हाळी हंगामासाठी भारतीय हवामानशास्त्र विभागाने  ने जारी केलेल्या अंदाजाचा संदर्भ देवून, या पत्रात म्हटले आहे की, देशात ईशान्य भारत, पूर्व आणि मध्य भारत आणि वायव्य भारताच्या काही भागांमध्ये सामान्यपणे कमाल तापमान दर्शविण्यात आले आहे. अशावेळी कामाच्या ठिकाणी योग्य त्या सुविधा पुरविण्यासाठी धोरणात्मक पावले उचलणे आवश्यक आहे. यामध्ये कर्मचारी/कामगारांच्या कामाच्या तासांचे पुनर्नियोजन करणे, कामाच्या ठिकाणी पिण्याच्या पाण्याची पुरेशी सोय सुनिश्चित करणे, बांधकाम कामगारांना आपत्कालीन बर्फ पॅक आणि उष्णताजन्य आजार प्रतिबंधक साहित्याची तरतूद करणे, नियमितपणे आरोग्य विभागाशी समन्वय साधणे यांचा समावेश आहे. कामगारांची आरोग्य तपासणी, नियोक्ता आणि कामगारांसाठी आरोग्य आणि कुटुंब कल्याण मंत्रालयाद्वारे जारी केलेल्या आरोग्य सल्ल्याचे पालन करण्यात यावे, असे स्पष्ट केले आहे.
कामाच्या ठिकाणाजवळ विश्रांतीसाठी योग्य जागेची सोय, पुरेशा प्रमाणात थंड पाणी आणि आरोग्यपुरक इलेक्ट्रोलाइटची तरतूद करण्यासाठी तात्काळ पावले उचलण्याचे निर्देश दिले आहेत. तसेच या संदर्भात खाण व्यवस्थापनाने सूचना जारी करण्याची गरज असल्याचे, या पत्रात म्हटले आहे. कामगाराला अस्वस्थ वाटत असल्यास संथ काम करण्यास अनुमती देणे, विश्रांतीच्या वेळा आणि लवचिक वेळापत्रक निश्चित करणे. कामगारांना दिवसा ज्यावेळी सर्वात कमी तापमान असते, त्यावेळी अवघड, कष्टदायक काम करण्याची परवानगी दिली जावी. अत्यंत उष्ण तापमान असेल त्यावेळी काम करण्यासाठी दोन व्यक्तींच्या नियुक्ती करणे. भूमिगत खाणींमध्ये वायुविजन आणि कामगारांना अति उष्णता आणि आर्द्रतेपासून होणाऱ्या धोक्यांची जाणीव करून देणे आणि त्यावर उपाय सुचविण्यात आले असून त्याप्रमाणे उपाय योजना करण्याचे पत्रात नमूद केले आहे.
कारखाने आणि खाणींव्यतिरिक्त, कामगार सचिवांनी बांधकाम कामगार, आणि वीटभट्टी कामगारांवर विशेष लक्ष देण्याची आणि ‘कामगार चौकां’मध्ये पुरेशी माहिती प्रसारित करण्याची गरज असल्याचे पत्रात म्हटले आहे.
G.Chippalkatti/S.Bedekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 104
संरक्षण मंत्रालय
संरक्षण मंत्री राजनाथ सिंह यांच्या हस्ते इंडो-पॅसिफिक मिलिटरी हेल्थ एक्सचेंज आभासी परिषदेचे उद्घाटन
सशस्त्र दलांमध्ये महिलांची भूमिका व्यापक करून महत्वपूर्ण जबाबदाऱ्या सोपविण्याचे सरकारचे उद्दिष्ट - संरक्षण मंत्री
नवी दिल्ली, 7 मार्च 2022
संरक्षण मंत्री राजनाथ सिंह यांनी 7 मार्च, 2022 रोजी ‘आर्म्ड फोर्सेस मेडिकल सर्व्हिसेस  आणि यूएस इंडो- पॅसिफिक कमांड यांच्या संयुक्त विद्यमाने आयोजित करण्यात आलेल्या चार दिवसीय ‘इंडो पॅसिफिक मिलिटरी हेल्थ एक्सचेंज’  आभासी परिषदेचे उद्घाटन केले. कोणत्याही लष्करासाठी वैद्यकीय सेवा हा महत्वाचा स्तंभ असतो, असे सांगून आपल्या लढाईसंबंधित कर्तव्याव्यतिरिक्त, नैसर्गिक आणि मानवनिर्मित आपत्ती आणि संकटाच्या काळामध्ये सर्वात बहुमोल मदत करणारे दुसरे प्रतिसादकर्ते आहेत. विशेष म्हणजे लष्कर सदैव, कायमस्वरूपी अशा दक्ष, सज्ज स्थितीत असते. सैनिक/ नाविक/ वैमानिक आणि त्यांचे कुटुंबीय त्याचबरोबर अतिशय व्यावसायिकतेसह मान्यवरांना प्रतिबंधात्मक, उपचारात्मक, पुनर्वसनात्मक वैद्यकीय सेवांचा प्रचार आणि त्यांचे वितरण करीत असल्याबद्दल राजनाथ सिंह यांनी एएफएमएसचे कौतुक केले.
या परिषदेची संकल्पना ‘अस्थिर, अनिश्चित, गुंतागुंतीचे आणि अस्पष्ट  जगात लष्कारी आरोग्य सेवा’ अशी निश्चित करण्यात आली आहे. 10 मार्च, 2022 पर्यंत सुरू राहणाऱ्या या परिषदेचे उद्दिष्ट लष्करी वैद्यक क्षेत्रामध्ये सहकार्य आणि संयुक्तता वाढविणे आहे. यामध्ये ऑपरेशनल/ कॉम्बॅट वैद्यकीय दक्षता, ट्रॉपिकल मेडिसिन, फील्ड सर्जरी, फील्ड अॅनेस्थेशिया, एव्हिएशन आणि मरीन मेडिसिन इमर्जन्सी यांच्यासह अनेक महत्वांच्या विषयांचा या परिषदेत समावेश करण्यात आला आहे.
या परिषदेमध्ये 38 पेक्षा जास्त देशांतील 600 पेक्षा अधिक भारतीय आणि परदेशी प्रतिनिधी सहभागी झाले आहेत. यूएस-इंडोपॅसिओएमच्या आयोजन समितीचे 20 सदस्यांचे शिष्टमंडळ या परिषदेचे सह-यजमानपद भूषविण्यासाठी नवी दिल्ली येथे आले आहेत. या चार दिवसांमध्ये परिषदेला उपस्थित राहिलेले प्रतिनिधी आणि वक्ते विविध 110 विषयांवर संवाद साधून अनुभव सामायिक करतील.
कोविड-19 मुळे निर्माण झालेल्या आव्हानांना तोंड देण्यासाठी एएफएमएस आणि यूएस-इंडोपॅसिओएमने बजावलेल्या महत्वपूर्ण भूमिकेचे संरक्षण मंत्री राजनाथ सिंह यांनी कौतुक केले. ते म्हणाले, अतिशय कमी कालावधी असताना आणि विद्यमान पायाभूत सुविधांवर दबाव आणि स्त्रोतांमध्ये असमानता यासारख्या मर्यादा असूनही गेल्या दोन वर्षांमध्ये वैद्यकीय क्षेत्रातल्या बंधुभगिनींनीमध्ये असलेल्या सर्वोत्कृष्ट गोष्टी समोर आल्या आहेत.
जगातल्या सशस्त्र दलांमध्ये महिलांनी बजावलेल्या महत्वाच्या भूमिकेवर आपले मत नोंदवताना राजनाथ सिंह म्हणाले, ‘‘महिलांना त्यांच्या समकक्ष कार्यरत असलेल्या पुरूषांच्या बरोबरीने वाढीव जबाबदाऱ्या देण्यावर आम्ही विश्वास ठेवतो’’. वेगवेगळ्या देशांमध्ये गणवेशातल्या महिलांसाठी कटीबद्धता आणि रोजगाराच्या वेगवेगळ्या अटी आहेत. भारतामध्ये, महिलांनी केवळ आरोग्य सेवा प्रदाता म्हणून नाही तर त्यांच्या व्यवसायाच्या सर्वोच्च स्तरावर जावून नेतृत्वाव्दारे लढाऊ वैद्यकीय सेवा क्षेत्रामध्ये स्वतःचे वेगळे स्थान निर्माण केले आहे, असे राजनाथ सिंह म्हणाले.S.Thakur/S.Bedekar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 213
गृह मंत्रालय
जी 20 परिषदेच्या आपत्कालीन जोखीम सौम्यीकरण कार्यगटाची बैठक मुंबईत दिनांक 23 ते 25 मे 2023 या कालावधीत होणार
जी 20 परिषदेच्या मुंबईतील बैठकीच्या पार्श्वभूमीवर महानगरपालिका आयुक्तांनी घेतला पूर्वतयारीचा आढावा
मुंबई 2 मे, 2023
जी 20 परिषदेच्या आपत्कालीन जोखीम सौम्यीकरण कार्यगटाची बैठक मुंबईत दिनांक 23 ते 25 मे 2023 या कालावधीत होणार आहे. या पार्श्वभूमीवर बृहन्मुंबई महानगरपालिका तसेच इतर विविध यंत्रणा करीत असलेल्या पूर्वतयारीचा आढावा घेण्यासाठी महानगरपालिका आयुक्त इकबाल सिंह चहल यांनी महानगरपालिका मुख्यालयात बैठक घेतली.
आपत्ती व्यवस्थापन क्षेत्रामध्ये मागील काही वर्षांत मुंबईने केलेले कार्य देशपातळीवरच नव्हे तर जागतिक पातळीवर देखील नावाजले आहे. जी 20 परिषदेच्या आपत्कालीन जोखीम सौम्यीकरण कार्यगटाच्या नियोजित बैठकीच्या निमित्ताने ही कामगिरी जगासमोर अधोरेखित करण्याची संधी आहे. हे लक्षात घेता बृहन्मुंबई महानगरपालिकेसह सर्व यंत्रणांनी योग्य समन्वय राखून विहित वेळेत कामे पूर्ण करावीत, असे निर्देश महानगरपालिका आयुक्त इकबाल सिंह चहल यांनी यावेळी दिले.
मुंबईत जी 20 परिषदेच्या आपत्कालीन जोखीम सौम्यीकरण कार्यगटाच्या  बैठकीला दिनांक 23 मे 2023 पासून प्रारंभ होणार आहे. सुमारे 120 पेक्षा अधिक सदस्य या बैठकीला हजर राहणार आहेत. या परिषदेच्या निमित्ताने बृहन्मुंबई महानगरपालिका मुख्यालयाला कार्यगटाचे प्रतिनिधी भेट देणार आहेत. यामध्ये मुख्यालयातील आपत्कालीन व्यवस्थापन विभागाच्या नियंत्रण कक्षाचा अभ्यास दौरा करतील, महानगरपालिका इमारतीचा हेरिटेज वॉक या बाबी समाविष्ट असतील. त्यामुळे बृहन्मुंबई महानगरपालिका मुख्यालयातील भेटीच्या अनुषंगाने महानगरपालिका मुख्यालय इमारतीत सुरू असलेली कामे वेळीच पूर्ण करावीत, असेही आयुक्तांनी नमूद केले. त्यासोबतच सर्व यंत्रणांसोबत उत्तम समन्वय राखून इतरही कामे पूर्ण करावीत, असे निर्देश आयुक्त चहल यांनी दिले.
मे महिन्यात जी 20 परिषदेच्या एकूण तीन कार्यगटांची बैठक होत आहे. त्यामुळे या तीनही बैठकांच्या निमित्ताने सर्व संबंधित विभागांच्या हद्दीत रस्ते, स्वच्छता, सुशोभीकरण इत्यादींची कामे मागील बैठकांच्या वेळी असणारा अनुभव लक्षात घेवू पूर्ण करावीत. त्याबाबतच्या पूर्वतयारीचा आढावा देखील पुढील आठवड्यात घेतला जाईल, असे आयुक्तांनी नमूद केले.
राज्य सरकारच्या आपत्ती व्यवस्थापन आणि पुनर्वसन विभागाचे प्रधान सचिव असीम कुमार गुप्ता, अतिरिक्त महानगरपालिका आयुक्त  आश्विनी भिडे, अतिरिक्त महानगरपालिका आयुक्त  आशीष शर्मा, अतिरिक्त महानगरपालिका आयुक्त  पी. वेलरासू, अतिरिक्त महानगरपालिका आयुक्त  डॉ. संजीव कुमार,केंद्र सरकारच्या जी 20 परिषदेच्या संचालक मृणालिनी श्रीवास्तव, पत्रसूचना कार्यालयाच्या  पश्चिम विभागाच्या महासंचालक मोनीदीपा मुखर्जी, बृहन्मुंबई महानगरपालिकेचे सहआयुक्त  मिलिन सावंत, सहआयुक्त  चंद्रशेखर चोरे, उपआयुक्त  विश्वास शंकरवार, उपआयुक्त  रमाकांत बिरादार, उपआयुक्त  डॉ. संगीता हसनाळे, के पूर्व विभागाचे सहायक आयुक्त मनीष वळंजू, संचालक  महेश नार्वेकर, प्रमुख अग्निशमन अधिकारी संजय मांजरेकर, प्रमुख सुरक्षा अधिकारी अजीत तावडे, पोलीस उप आयुक्त  महेश चिमटे, राज्य सरकारच्या राजशिष्टाचार विभागाचे अवर सचिव मिलिंद हरदास यांच्यासह इतर विविध यंत्रणांचे प्रतिनिधीही या बैठकीस उपस्थित होते.
S.Tupe/ Shriyanka/Preeti
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 170
पंतप्रधान कार्यालय
राष्ट्रकुल क्रीडा स्पर्धा- 2022 मध्ये 51किलो वजनी गटातील पुरुष मुष्टियुद्ध स्पर्धेमध्ये सुवर्णपदक जिंकल्याबद्दल पंतप्रधानांनी अमित पंघालचे केले अभिनंदन
2022 च्या राष्ट्रकुल क्रीडा स्पर्धेत पुरुषांच्या 51 किलो वजनी गटात मुष्टियुद्ध स्पर्धेमध्ये सुवर्णपदक जिंकल्याबद्दल पंतप्रधान नरेंद्र मोदी यांनीअमित पंघालचे अभिनंदन केले आहे.
आपल्या ट्विटर संदेशामध्ये पंतप्रधान म्हणाले;
“राष्ट्रकुल स्पर्धेत नेत्रदीपक कामगिरी करणाऱ्या अमित पंघालमुळे देशाच्या पदकांच्या संख्येत आणखी एका पदकाची भर पडली असून देशाच्या प्रतिष्ठेत त्याने भर घातली आहे. तो देशातल्या सर्वात गौरवास्पद आणि कुशल मुष्टियोद्ध्यांपैकी असून,त्यानं आज आपल्या सर्वोच्च कौशल्याचे प्रदर्शन केले आहे. सुवर्णपदक जिंकल्याबद्दल मी त्याचे अभिनंदन
करतो आणि भविष्यासाठी त्याला शुभेच्छा देतो. #Cheer4India"